Kerkent ha war e retred, e miz Mae mil nav chant pevarzek ha tri-ugent (1974), e teu en-dro d E VRO CHENIDIK, ba Landelo, lech men doa lakaet sevel un ti un nebeud bloavezhioù a-raok. Ne chom ket da dortal avat : kemer a ra perzh ba klub ar re gozh, dont a ra da vezañ prezidant ar chlub ha « moniteur » sport evit ar re gozh, memes. Met dañsoù Breizh a blij dezhañ ken-ha-ken. Lak a ra e anv  neuze ba Kelch keltiek Plonevez evit deskiñ dañsal. Goude deskiñ vez desket dar re all ha setu Job da reiñ kentelioù dañs, goude bezañ graet ur staj kelenner gant Kendalch. Gant Kelch keltiek Plonevez, Job neus kemeret perzh ba Kampionad Bro-Chall an dañsoù bro, hag aet an eil plas gant e skipailh dañserien, diwar daou warn-ugent. Met e wellañ soñj deus ar mare-se eo ar veaj noa graet ba Pologn e 1987, gant ar chelch keltiek, evit kemer perzh en ur chonkour ETREBROADEL. Teir bro ha tregont war ar  renk hag aet an trede priz gant kelch Plonevez ! Biskoazh kemend-all ! Ha pebezh degemer gant tud Pologn, tud tomm o chalon !